tomron87/hebrew-wikipedia-sentences-corpus huggingface dataset:
משעל נולד ב-27 בספטמבר 1940 לאחמד אל-ג'אבר א-סבאח, שכיהן כשליט העשירי של שייח'ות כווית.
משעל למד בבית הספר אל-מבארכיה בכווית, ולאחר מכן נסע לבריטניה ללימודים במכללת משטרת המטרופולין הנדון.
הוא סיים את לימודיו ב-1960 והצטרף למשרד הפנים של כווית.
בין השנים 1967 ל-1980 שימש כראש שירות המודיעין והביטחון הממלכתי של המשרד, פיקח על התפתחות ארגון הביון לשירות הביטחון הממלכתי של כווית ושימש כמנהלו הראשון.
ב-13 באפריל 2004 מונה על ידי ג'אבר השלישי, אמיר כווית לסגן ראש המשמר הלאומי במקום אחיו נוואף.
בפועל היה משעל הבכיר ביותר בארגון, מכיוון שראש המשמר היה תפקיד סמלי שנשמר לסאלם אל-עלי א-סבאח, החבר הבכיר ביותר בבית סבאח.
משעל הוביל רפורמה במשמר הלאומי לדיכוי השחיתות, ותחת כהונתו הצטרף הארגון לאיגוד הבין-לאומי של ז'נדרמריות וכוחות משטרה עם מעמד צבאי ב-2019. משעל פרש מתפקידו במשמר הלאומי עם מינויו ליורש העצר ב-2020.
זמן קצר לאחר שאחיו למחצה סבאח הרביעי הפך לאמיר כווית ב-2006 נחשב משעל לאחד משלושת מקבלי ההחלטות המובילים בבית סבאח השולט יחד עם נוואף.
במהלך כהונתו, על פי הדיווחים, דחה משעל תפקידים בכירים יותר כדי למנוע מחלוקות פוליטיות ולשמור על מערכות היחסים שלו במשפחה.
כשבריאותו של סבאח החלה להידרדר הלכה השפעתו של משעל וגברה.
הוא אף ליווה את סבאח בביקורים רשמיים, כולל במאיו קליניק שברוצ'סטר, מינסוטה, ארצות הברית לצורך טיפול רפואי.
לאחר שנוואף אל-אחמד אל-ג'אבר א-סבאח הפך לאמיר עם מותו של סבאח ב-29 בספטמבר 2020, ועל אף שהייתה לו לפי החוק הכוויתי שנה לבחור יורש עצר, הוא בחר במשעל לנסיך הכתר שמונה ימים בלבד לאחר עלייתו לשלטון ב-7 באוקטובר.
במושב מיוחד של המועצה הלאומית של כווית למחרת אישרו כל 59 חברי הפרלמנט פה אחד את מינויו של משעל.
מינויו של משעל נחשב על ידי פרשנים סימן לכך ששליטי המדינה רצו להימנע משינוי משמעותי, כמו מעבר לדור הבא של המנהיגים.
משעל קיבל תפקיד גדול יותר בניהול המדינה מאשר נסיכי הכתר הקודמים בשל גילו המתקדם של נוואף.
לדוגמה, ב-2 בספטמבר 2021 שוחח משעל עם סגנית נשיא ארצות הברית קמלה האריס על יחסי ארצות הברית–כווית ועל תפקידה של כווית בנסיגת כוחות ארצות הברית מאפגניסטן ב-2021.
ב-17 באפריל 2023 הודיע משעל במקום נוואף על פיזור המועצה הלאומית, תוך שציטט בנאומו את החוק שמסמיך את האמיר לעשות זאת.
משעל גם ייצג את כווית באירועים חשובים מחוץ למדינה, כולל בהלוויית המלכה אליזבת השנייה במנזר וסטמינסטר, לונדון ב-2022 ובחתונת הנסיך חוסיין ורג'ווה אאל סייף בעמאן, ירדן ב-2023.
ב-16 בדצמבר 2023, עם מותו של נוואף, אמיר כווית, הפך משעל לאמיר כווית השביעי.
למשעל יש שתי נשים: נוריה סבאח א-סאלם א-סבאח ומונירה באדה אל-מותאירי.
יש לו 12 ילדים: חמישה בנים ושבע בנות.
הוא ייסד ושימש כנשיא כבוד של אגודת חובבי הרדיו של כווית, והיה נשיא הכבוד של איגוד הטייסים ומהנדסי מטוסים של כווית ושל דיוואן המשוררים.
: לגיון הכבוד (2018), הוענק על ידי פלורנס פרלי, שרת הכוחות המזוינים
משעל חם הייתה תוכנית טלוויזיה בנושאי פוליטיקה שהגיש ניסים משעל בין השנים 1998 ל-2013 במסגרת שידורי קשת בערוץ 2, ובה ראיין אישים שונים בנושאים אקטואליים.
התוכנית הייתה אחת התוכניות הפוליטיות המוכרות ביותר.
משעל שהיה כתב מדיני בשנות ה-90 של המאה ה-20 ב, ועבר בשנת 1997 לערוץ השני.
הוא החל להגיש את התוכנית משעל חם בדצמבר 1998, ולמשך שנה את התוכנית פופוליטיקה.
משעל אירח בתוכנית אישים מפורסמים, שהופיעו בכותרות הדיווחים התקשורתיים באותו השבוע, בהם פוליטיקאים כראשי ממשלה, שרים, חברי הכנסת ואישי ציבור, ודן איתם בנושאי אקטואליה, חשיפות, כתבות שטח וסקרים.
בחלק מהתוכניות נערך פאנל שכלל אישי ציבור בעלי השקפות מנוגדות, כגון חרדים וחילונים וימנים מול שמאלנים.
עורך התוכנית בשנים הראשונות היה העיתונאי ישראל סגל, שכמו משעל כבר מערוץ הראשון לערוץ השני.
התוכנית צולמה באולפני הרצליה מול קהל חי, שהגיב לקריאות הפוליטיקאים במחיאת כפיים או קריאות בוז.
במאי התוכנית היה בני כרמלי.
את אות הפתיחה הלחין אלדד שרים.
בשנת 2004 התעוררה סערה תקשורתית לאחר ששל"ג בן שטרית שנאנסה במועדון TLV, התראיינה כמה ימים לאחר האונס, אך בשל תקלה טכנית לא טושטשו פניה והן נראו בבירור בשידור.
היא התנגדה לשיבת התכנית למסך בשנת 2023.
שידורי התוכנית "משעל חם" התחדשו בדצמבר 2008 לקראת הבחירות לכנסת ה-18. עונה נוספת של משעל חם עלתה לשידור באוקטובר 2012. זכור בה הריאיון עם נפתלי בנט, בו דובר על יחסו של בנט לסירוב פקודה, בה התפרץ משעל לדבריו, קטע אותו ורינה מצליח אף דרשה ממנו "תרגיע".
בשנת 1992, שבוע לפני הבחירות, התכנסו מנהיגי שתי המפלגות הגדולות על פי הסקרים לעימות טלוויזיוני ביניהם בדומה למסורת המקובלת בבחירות לנשיאות ארצות הברית.
משעל הנחה את העימות שבו השתתפו יו"ר הליכוד וראש הממשלה יצחק שמיר מול יו"ר מפלגת העבודה וראש האופוזיציה יצחק רבין.
לקראת הבחירות לכנסת החמש עשרה ולראשות הממשלה, קיים משעל עימות בחירות ב-13 באפריל 1999 בין מועמד הליכוד בנימין נתניהו לאלוף יצחק מרדכי שהיה מועמד מפלגת המרכז.
העימות זכה ל-44.4% אחוזי צפייה.
העימות זכה לפרסום רב לאחר שאהוד ברק שהיה המועמד המוביל לראשות הממשלה לא הגיע, ומרדכי פנה ישירות לנתניהו באמצעות המשפט "תסתכל לי בעיניים" שערער את אמינותו.
יועץ התקשורת אייל ארד סיפר שהציע לעשות זאת בכדי לשבש את תוכנית הפעולה של נתניהו, שתכנן להתעלם ממרדכי ולהתמקד בהתקפות על ברק בלבד.
מרדכי תקף את נתניהו מילולית במשפט "ביבי, הבחירות האלה הן בגלל שנכשלת.
תראה מי האנשים שעזבו את ממשלת נתניהו והליכוד - בני בגין, דן מרידור, יעקב נאמן ודוד לוי.
האנשים הקרובים לך ביותר לא מאמינים לך".
בשנת 2023, ביקשה רשת להשיב את התוכנית לשידור חד-שבועי בפריים טיים אך הדבר לא יצא לפועל.
התוכנית שנבנתה בפורמט דומה לפופוליטיקה של הערוץ הראשון, זכתה לחיקויים רבים בהם "הכל פוליטי" של שידורי קשת בשנת 1999, "פוליטיקה" בערוץ הראשון שהגיש עודד שחר, מועצת החכמים ועוד.
משעול היא התנחלות בהליכי הסדרה, הנמצאת באזור גוש טלמונים, באזור נעלה בבנימין, וכאשר תוסדר תשתייך למועצה אזורית מטה בנימין.
היישוב הוקם בתור חווה חקלאית וכעת נמצא בהליך הסדרה.
היישוב נמצא על גבעה בסמוך לכביש 463, כביש הגישה לגוש טלמונים, בגובה 480 מטרים.
בקרבתו נמצאות ההתנחלויות נעלה ונריה.
יחד עם הקמת שדה אפרים הסמוכה, יקושר ברצף טריטוריאלי הגוש לאזור מודיעין.
כביש הגישה אליו יוצא מנעלה הסמוכה, 12 קילומטרים של נסיעה ממודיעין.
בשנת 2025 הוקמה באזור חווה חקלאית חוות השלום.
הקבינט המדיני-ביטחוני החליט להקים במקום יישוב ב-11 בדצמבר 2025, בהחלטה שכללה הקמה של 18 נקודות יישוב נוספות ביהודה ובשומרון, פרט לנקודה זו, על פי תכנונה של מנהלת ההתיישבות.
בסביבתו של היישוב מעיינות רבים, ככל יישובי גוש טלמונים, בהם עינות ענר.
משפחה חדשה היא עמותה ישראלית שמטרתה המוצהרת היא "הכרה ערכית וחוקתית במשפחה, לרבות, כל התאים המשפחתיים בישראל והשוואת זכויותיהן של משפחות מכל הסוגים והמינים." על פי הצעת הארגון, על המדינה מוטלת האחריות לכבד זכות זו באופן שווה לכל התאים המשפחתיים, ולשם כך מציע הארגון את נוסחו של "חוק יסוד: המשפחה".
על פי ההצעה, הגשמת זכות היסוד למשפחה יכולה להיעשות בדרך של זוגיות, בדרך של הורות, או בשתי הדרכים גם יחד.
מייסדת הארגון, והמנכ"לית שלו למן היווסדו, היא עורכת הדין אירית רוזנבלום.
מטרת הארגון הוא לסייע לאזרחים/ תושבים ישראלים בייעוץ ותמיכה משפטית בכל הקשור בדיני משפחה במסגרת החוק הישראלי.
בנוסף לכך הארגון פועל במאבק חברתי על מנת לשפר את מצבם החוקי של כל המעוניינים בנישואין אזרחיים והקמת מסגרת משפחתית מחוץ למסגרת הדתית.
הארגון יוצא מתוך הנחה שהחוק הישראלי אינו מתייחס באופן שווה לכל סוגי המשפחות ולכל הזוגות.
בשל הנחת היסוד הלא שוויונית, פועל הארגון במאמץ לשינוי היחס המשפטי והחברתי כלפי זוגות שאינם מעוניינים בנישואים של המסגרת המסורתית, כלומר חופה וקידושין, או בעזרה לזוגות שאינם יכולים להתחתן במסגרת ההלכתית, כגון בני זוג בני דתות שונות, פסולי חיתון על פי ההלכה ובני זוג חד–מיניים.
כחלק משירותיו מציע הארגון חלופות חילוניות לנישואים: נישואי חוזה ו"נישואי נוהג", כלומר קוהיבטציה.
נישואי חוזה הם נישואים המהווים כתב התקשרות שהוא למעשה הסכם ממון בין בני הזוג אשר מנוסח וערוך על ידי הארגון.
על ההסכם ניתן לחתום במסגרת טקסית חילונית על ידי נציגי הארגון.
בנוסף לכך רשאים בני הזוג להוסיף הצהרת "כתב זוגיות" – הצהרה המעידה על שמירת הנאמנות בין בני הזוג.
"נישואי נוהג" (קוהיביטציה) הם למעשה ידועים בציבור.
ידועים בציבור הם אנשים בוגרים אשר מקיימים חיי משפחה וזוגיות ללא רישום פורמלי או ללא עריכה של טקס נישואים רשמי.
אלו רואים עצמם כזוג לכל דבר ורואים בעצמם כתא משפחתי לכל דבר.
הארגון מספק סיוע לידועים בציבור במספר היבטים, סיוע משפטי, נתינת מידע לגבי זכויותיהם, עריכה של הסכמי חיים משותפים, תעודת זוגיות וכן עריכה טקסי חתונה לבני זוג שמעוניינים בכך.
מחזור הפעילות, נכון לשנת 2014, היה כ-2,285 אלפי ש"ח, שרובם מתרומות ומיעוטם הכנסות מהשירותים שמציע הארגון.
עלות שכרה של המנכ"לית הייתה כ-531 אלפי ש"ח.
בשנת 2021, בעקבות ביקורת מטעם יחידת רשם העמותות, נטען כי הארגון מחלק רווחים למנכ"לית באמצעות תשלומים לחברה בבעלותה, בניגוד לחוק העמותות.
בשנת 2009 יזם הארגון את בג"ץ משפחה חדשה ואח' נגד שר העבודה והרווחה.
מאז 2007 מנפיק הארגון תעודת זוגיות, שהיא מסמך המעיד על כך שבני הזוג הנושאים אותו חיים בזוגיות.
התעודה היא מסמך מתומצת, בו מצהירים בני הזוג בפני עורך דין, כי הם חיים בזוגיות ומנהלים משק בית משותף.
התעודה היא אישית, היא נושאת תמונה של בעליה ופרטי בן זוגו ומוטבעת עליה חתימתו של עורך הדין.
מטרת התעודה היא הרצון לפטור מהצורך להציג מסמכים אחרים כגון הסכמים שנעשו בין בני זוג המכילים מידע הפוגע בצנעת הפרט שלהם (כגון מידע המופיע בהסכם ממון וחובת תשלום מזונות).
תהליך קבלת התעודה היא חתימת תצהיר מול עורך דין, לתצהיר זה יש תוקף משפטי ככל תצהיר משפטי תצהיר לעומת הסכם.
בשנת 2017 החל הארגון להנפיק ספח ילדים המצורף לתעודת הזוגיות, הספח גם הוא מבוסס על תצהיר או על מסמכי רישום רשמיים (כגון תעודת לידת חי, תעודת לידה, תמצית רישום ודרכון) של ילדי בני הזוג.
על פי נתוני הלשכה המרכזית לסטטיסטיקה, נכון לתחילת שנת 2010 חיים בישראל כ-52 אלף זוגות, שמהווים כ-3.5% מכלל הזוגות, אשר לא נישאו באופן רשמי או שהם חיים יחד מבלי שעברו טקס כלשהו והם מנהלים חיי משפחה מלאים.
הם אינם רשומים כזוג במשרד הפנים, ולפיכך נוצר הצורך במסמך שיהווה תחליף להצגת ספח תעודת הזהות שאותו יוכלו בני הזוג להציג כאישור וכאימות למצבם האישי.
על פי נתוני הארגון, בשנת 2009 לבדה הונפקו למעלה מ-9,000 תעודות.
בשנת 2014 הכיר בית משפט לענייני משפחה במעמדה החוקי והמשפטי של תעודת הזוגיות של הארגון כתעודה המעידה על היות המציגים אותה ידועים בציבור במוסדות שמכירים במעמד זה.
לפי דברי הארגון, למרות שמדובר בתעודה שאיננה מונפקת מטעם המדינה, מוכרת התעודה על ידי מוסדות רשמיים בישראל, המסתפקים בה כמסמך המעיד על היות המציגים אותה ידועים בציבור – כך למשל בהליכי קבלת משכנתא מטעם משרד השיכון, יקבלו בני זוג תנאים של זוג נשוי עם הצגת תעודת זוגיות מטעם הארגון.
תעודת הזוגיות של הארגון משמשת כלי עזר בידי המוסד לביטוח לאומי לזהות בני זוג כידועים בציבור על מנת להעניק להם מעמד כשל זוג נשוי.
העיריות של מספר ערים – תל אביב-יפו, לוד ומבשרת ציון – פרסמו הודעה לעיתונות לפיה הן מכירות בנושאי התעודה והם מקבלים זכויות בדומה לזוגות נשואים.
בשנת 2010 זכתה תעודת הזוגיות בפרס מוצר משפטי חדשני ופורץ דרך, במסגרת תחרות בין-לאומית של המרכז הלאומי האמריקאי לחינוך ומידע משפטי, הנערכת בחסות אוניברסיטת וושינגטון ומרכז הילדברנט.
במהלך שנת 2010 הוביל הארגון מאבק משפטי-ציבורי להבאת זוג תאומים לאב הומוסקסואל מהודו לישראל.
התאומים באו לעולם בתהליך פונדקאות בהודו ונתקלו בסבך ביורוקרטי שמנע מהם להגיע לישראל.
בסופו של המאבק אושרה כניסתם לארץ.
בשנת 2020, בעקבות תובענה ייצוגית לפיה "משפחה חדשה" מטעה את ציבור לקוחותיה לגבי המעמד המשפטי של תעודת הזוגיות, וכי למעשה מדובר במסמך השקול לתצהיר בפני עורך דין (שעלותו נמוכה הרבה מהמחיר שגובה הארגון), הושג הסכם פשרה לפיו "משפחה חדשה" תתקן את המצגים המוצגים על ידה בנוגע לתעודת הזוגיות.
כמו כן הארגון התחייב להעניק ללקוחותיו בשבע השנים שקדמו לפסק הדין שירותי ייפוי כוח ללא עלות, וליידע את הלקוחות לגבי זכות זו.
משפחה בהפרעה היא קומדיית מצבים אמריקאית על משפחה שירדה מנכסיה המתפקדת באופן לקוי.
הסדרה משתמשת במאפיינים של סדרות דוקומנטריות, כדוגמת מספר יודע-כל (רון הווארד) ותמונות וסרטוני ארכיון.
מאז שהוחל בשידורה ב-2 בנובמבר 2003, זכתה הסדרה בשישה פרסי אמי, בפרס גלובוס הזהב, והפכה לסדרת קאלט בקרב מעריציה.
אולם חרף כל השבחים שקיבלה, נאבקו מפיקי הסדרה ברייטינג נמוך מאז שעלתה לאוויר, ורשת FOX החליטה לקצץ את העונה השלישית ל-13 פרקים בלבד (מתוך 22 פרקים של עונה ממוצעת) ולהפסיק את הפקת הסדרה.
ארבעת הפרקים האחרונים של העונה השלישית שודרו יחד בספיישל בן שעתיים.
ב-2011 יוצרי הסדרה הודיעו על צילומים של עונה רביעית וחדשה, שכל פרקיה יעלו לצפייה דרך שירותי חברת הסטרימינג נטפליקס.
צילומי העונה החלו באוגוסט 2012 וכל 15 פרקיה עלו לנטפליקס ב-26 במאי 2013. עונה חמישית חודשה ועלתה לראשונה ב-29 במאי 2018 וכללה 8 פרקים, וחלקה השני של העונה עלה ב-15 במרץ 2019 וכללה גם היא 8 פרקים.
הסדרה מגוללת את סיפורה של משפחת בלות', משפחה עשירה ונהנתנית אך לא מתפקדת.
הבלגן מתחיל כאשר אב המשפחה, ג'ורג', נכנס לכלא ובנו מייקל מחליט לקחת את העסק המשפחתי לניהולו.
בעוד מייקל מנהל את העסק הוא גם משתדל לתקן את תדמיתה הבעייתית של משפחתו המופרעת.
מייקל בלות' (ג'ייסון בייטמן) - הבן האמצעי של ג'ורג' ולוסיל, והנורמלי היחיד במשפחה כולה.
שואף תמיד "לעשות את הדבר הנכון" ולשמור על המשפחה ביחד, למרות האנוכיות הרבה המאפיינת את בני המשפחה.
לינדזי בלות' פיונקה (פורשיה דה רוסי) - אחותו התאומה של מייקל.
מפונקת וחומרנית אשר רואה עצמה כליברלית ונאורה, ומשתמשת רבות ביופייה כדי לקבל את מבוקשה.
ג'ורג' אוסקר "ג'וב" בלות' השני (ויל ארנט) - אחיו הבכור והילדותי של מייקל.
ביירון "באסטר" בלות' (טוני הייל) - האח הצעיר של מייקל.
סובל מחוסר יציבות נפשית ונטייה להתקפי פאניקה.
קשור מאוד לאימו, לוסיל, ומנסה להתנתק מאחיזתה.
ג'ורג' מייקל ג'וניור (מייקל סרה) - בנו המתבגר של מייקל.
דבק באותה צניעות והגינות של אביו, אך חש לחץ מתמיד לעמוד בציפיותיו.
ג'ורג' האב (ג'פרי טמבור) - אב המשפחה, והמקים והמנהל לשעבר של "Bluth Company", חברת נכסי מקרקעין ונדל"ן.
איש עסקים ממולח, ערמומי וקשוח.
לוסיל (ג'סיקה וולטר) - אם המשפחה.
מניפולטיבית, חומרנית, שתיינית כרונית, וביקורתית מאוד כלפי כל אחד מבני המשפחה.
טוביאס פיונקה (דייוויד קרוס) - בעלה של לינדזי.
פסיכיאטר ואנליסט (שילוב היוצר את הביטוי הבעייתי "Analrapist") שרישיונו נשלל ומאז, מנסה להגשים את חלומו להיות שחקן.
מיי "מייבי" פיונקה (אליה שאוקט) - הבת של לינדזי וטוביאס.
נערה מרדנית שהמניע העיקרי להתנהגותה הוא המרד בהוריה.
משפחה חד-הורית, הקרויה באחדים מחוקי ישראל "משפחה שבראשה הורה עצמאי", היא משפחה שבה רק הורה אחד גר במשק הבית עם הילד או הילדים.
"משפחה חד-הורית" נוצרת בדיעבד עקב גירושים, פרידה, התאלמנות, נטישה של אחד ההורים, או כאשר מראש שני ההורים מעולם לא היו במערכת יחסים זוגית.
משפחה חד-הורית יכולה לערב אימוץ או פונדקאות.
המונחים "משפחה חד-הורית" ו"הורה יחיד" היו בשימוש בחוק הישראלי עד שהוחלפו ב-19 במאי 2014, בחמישה חוקים, במונחים "משפחה שבראשה הורה עצמאי" ו"הורה עצמאי" בהתאמה.המניע לשינוי זה נבע גם מהשימוש הנרחב במונח "אם חד הורית" כדי לתאר אמהות גרושות או פרודות, כאשר ברור לכל שיש לילדיהן שני הורים.
כדי לא לפגוע בילדים וכדי לא לאיין את מקומו של האב בחייהם, הוחלף המונח ל"הורה עצמאי".
וחוק ביטוח בריאות ממלכתי ממשיכים להשתמש במושג "משפחה חד-הורית".
מונח מקובל נוסף הוא הורה יחידני.
על-פי נתוני הלשכה המרכזית לסטטיסטיקה, בשנת 2005 היו בישראל 93 אלף משפחות "חד הוריות" עם ילדים עד גיל 17. 91% מההורים היחידים היו אמהות.התפלגות המשפחות ה"חד הוריות" לפי גורם היווצרותן:
59% גרושות/גרושים, 13% אלמנות/אלמנים, 13% רווקות/רווקים, 15% חיים בנפרד.משפחות שבהן הורה יחיד עם ילדים עד גיל 17 הן בישראל 5.7% מכלל המשפחות, לעומת 16% בארצות הברית, 10% בנורווגיה, 8% בקנדה ובאנגליה ו-6% בהולנד.בשנת 2011 נמנו 131,000 משפחות "חד הוריות" ובהן כ-219,000 ילדים.
ב-85.3% מהמשפחות ה"חד הוריות" היו ילד אחד או שניים וב-10.3% שלושה ילדים.בשנת 2010 רק ב-3.3% מהמשפחות ה"חד הוריות" היה הגבר ראש המשפחה.
באותה שנה 92.4% מהמשפחות ה"חד הוריות" היו במגזר היהודי.בשנת 2011 חיו 30.8% מהמשפחות ה"חד הוריות" בעוני בהשוואה ל-26.8% מכלל המשפחות.
מבקר המדינה קבע בשנת 2011 כי תוכניות אלו, שהושקעו בהן משאבים ניכרים, אינן יעילות , הסיבה לכישלון הייתה חוסר הכדאיות הכלכלי של יציאה לעבודה שפרושה ויתור על קצבאות.
הטבות למשפחה שבראשה הורה עצמאי
באחדים מחוקי מדינת ישראל ניתנות הקלות והטבות ל"משפחה שבראשה הורה עצמאי", מתוך הכרה בקושי לקיים משפחה כזו יחסית לקיומה של משפחה רגילה.
"חוק סיוע למשפחות שבראשן הורה עצמאי" מעניק להורה קדימות בהכשרה מקצועית ובקבלת ילדיו למעון יום, וזכות להלוואה מוגדלת מאת המדינה או מטעמה לצורכי דיור.
פקודת מס הכנסה מעניקה נקודת זיכוי נוספת לעומד בראש "משפחה שבראשה הורה עצמאי".
אישה מקבלת נקודות זיכוי בגין ילדיה בלא תלות במצבה המשפחתי, אך גבר מקבל זכות זו רק כאשר הוא עומד בראש משפחה המוגדרת כ"משפחה שבראשה הורה עצמאי".
משנת 2012 מבחינה הפקודה בין הורה החי בנפרד לבין הורה יחיד, שהוא הורה שבן זוגו נפטר או אינו ידוע.
חוק הביטוח הלאומי מעניק מענק בגין כל ילד ב"משפחה שבראשה הורה עצמאי" לקראת תחילתה של שנת הלימודים.
חוק הבטחת הכנסה מבטיח תשלומי הבטחת הכנסה מוגדלים ל"משפחה שבראשה הורה עצמאי".
חוק דמי מחלה (היעדרות בשל מחלת ילד) מעניק להורה עצמאי זכות מוגדלת להיעדרות בשל מחלת ילד.
"חוק עבודת נשים", מעניק להורים עצמאיים הגנה מסוימת מפני עבודת לילה, כדי שיוכלו להספיק ולקחת את הילדים לגן או לבית ספר.
זאת עד 07:30 בבוקר, ולילדים מתחת לגיל 12.
"משפחה חד-הורית" לעומת "משפחה שבראשה הורה עצמאי"
המושג "משפחה חד-הורית" משמש בשתי משמעויות שביניהן מתקיים הבדל מהותי:
משפחה שבה יש הורה אחד בלבד, משום שההורה האחר נפטר או משום שמלכתחילה הילדים הובאו לעולם ללא מעורבות של הורה נוסף, על ידי תרומת זרע, פונדקאות או אימוץ.
משפחה שבה יש שני הורים, אך הם חיים בנפרד, בעקבות גירושים או משום שמלכתחילה לא היו נשואים.
במצב זה ניתן להבחין בכמה מצבי משנה:
ההורה האחר (זה שהילדים אינם אתו) התנתק לחלוטין מילדיו ומסרב לקחת חלק בגידולם.
הילדים ניתקו קשר עם ההורה האחר.
ההורה האחר מקיים קשר עם ילדיו, אף שאינם גרים אתו.
משמורת משותפת שבה גידול הילדים נחלק בין שני ההורים – ההורים חיים בנפרד זה מזו, ושהות הילדים נחלקת ביניהם.
בשל המצבים האלה, השונים מהותית זה מזה, יזמה עמותת הורות משותפת=טובת הילד את שינוי לשון החוק הישראלי.
ההצעה לתיקון הוגשה באמצעות ח"כ מאיר שטרית – התיקון בחוק משפחות חד הוריות (תיקון מס' 4 – החלפת מונח) אושר בכנסת ביום 19 במאי 2014, ובכך הוחלפו המונחים "חד הורי" ו"משפחה חד-הורית" במונחים "הורה עצמאי" ו"משפחה שבראשה הורה עצמאי" בהתאמה.
גישה המכירה בשוני בין המצבים שלעיל, כבר מומשה בעבר בפקודת מס הכנסה, המבחינה בין משפחה שבה יש הורה אחד בלבד (הקרויה "משפחה חד-הורית שבה ילד להורה אחד") למשפחה שבה יש שני הורים החיים בנפרד.
משפחה וחצי היא סדרת דרמה ישראלית שנכתבה על ידי גלילה רון־פדר-עמית ושודרה לראשונה בזכיינית רשת בערוץ 2 בשנים 1998–2001.
החל מיוני 2008 החלו שידורים חוזרים של הסדרה בערוץ Yes קולנוע ישראלי.
באותה שנה הופקה העונה החדשה של הסדרה, אשר מהווה המשך לסדרה המקורית, שכללה 84 פרקים.
בני הזוג דוביק (דב) (נתן דטנר) ותמי (תמר) (גיליה שטרן) דגן, המגדלים את שני ילדיהם אור (דנה מרמור) ותום (עומר מילר) בחום ואהבה, מחליט לאמץ שני מתבגרים הזקוקים למשפחה אומנת: איציק דוידי (לביא זיטנר) וסיון כהן (יעל פוליאקוב).
בני המשפחה השונים מתמודדים כל אחד עם בעיותיו שלו, תוך כדי דגש על בעיות של ילדי האומנה הקשורים לעברם ומשפחותיהם.
שיר הפתיחה של הסדרה נקרא "תגיד תודה שיש לך עיניים", וכתבה אותו חנה גולדברג, הלחין יובל שרים וביצעה סי היימן.
בין השחקנים בתפקידי אורח בסדרה היו גור רוזן, דדי זהר ואסתי קוסוביצקי.
בשנים 1998–2001, לאחר עליית הסדרה לאקרנים, כתבה גלילה רון־פדר-עמית סדרה של חמישה ספרים שבהם הציגה את מחשבותיהם ורגשותיהם של דמויות הסדרה, כל אחד מנקודת המבט של דמות אחרת, והספרים יצאו בשמות הבאים: "סיפורו של איציק", "סיפורה של סיון", "סיפורה של אור", "סיפורו של תום" ו"סיפורו של איתן".
"עוד משפחה וחצי" היא סדרת המשך לסדרה "משפחה וחצי", וכללה 30 פרקים ושודרה בשנת 2009.
בסדרה זו מסתבר שדוביק ותמי התגרשו, ודוביק עבר לחיות עם מיקי (לימור גולדשטיין), עורכת דין במקצועה, והם חיים עשר שנים ביחד, ולהם בת מנישואיה הקודמים של מיקי בשם דניאל (תמר שם אור) ובן משותף בשם עופרי (טל גרושקה).
בנוסף לשני הילדים מחליטה המשפחה לאמץ שני ילדים הזקוקים למשפחה אומנת: אושרת (רותם זיסמן-כהן) ואלירן (דקל עדין).
הפרקים בסדרה החדשה מראים סיטואציות היכולות לקרות לבני הנוער בחיי היומיום.
שיר הפתיחה של הסדרה היה "מה ידוע על היום הזה" של הזמר מאור כהן.
בין השחקנים בתפקידי אורח בסדרה היו אוולין הגואל, לביא זיטנר וגיליה שטרן.
שולחן לשישה היא סדרת ספין-אוף על דמותו של דוביק דגן ששודרה בשנת 2013 בערוץ 10 וכללה 22 פרקים.
בסדרה זו מסופר שלאחר שילדיו של דוביק עזבו את הבית ואשתו מיקי חיה בנפרד ממנו, הוא מאכלס בביתו בני נוער שהתנתקו ממשפחותיהם וגרים ברחוב.
בכל פרק מסופר על חייהם של ששת הנערים שהתקבצו לבית, ועל בעיותיהם השונות.
את הסדרה כתבה גלילה רון פדר-עמית ומככבים בה נתן דטנר, יובל שרף, אלי קרן-אסף וגיא סלניק.
משפחה מודרנית היא סדרת טלוויזיה אמריקאית מסוגת קומדיה מוקומנטרית של רשת ABC.
הסדרה נוצרה על ידי כריסטופר לויד וסטיבן לויתן ומופקת על ידי Fox Television Studios.
הסדרה עלתה לראשונה לשידור ב-23 בספטמבר 2009 והסתיימה ב-8 באפריל 2020.
הסדרה עוקבת אחר קורות משפחתם של ג'יי פריצ'ט ושני ילדיו, קלייר דאנפי ומיטשל פריצ'ט, המתגוררים בלוס אנג'לס.
ג'יי, ראש המשפחה, חי עם אשתו השנייה גלוריה, קולומביאנית הצעירה ממנו בשנים רבות, ומשמש אבא חורג לבנה מנישואיה הקודמים, מני.
קלייר היא עקרת בית, נשואה לפיל דאנפי ולהם שלושה ילדים - היילי, אלכס ולוק.
מיטשל ובן-זוגו קמרון הם זוג חד-מיני והוריה המאמצים של תינוקת וייאטנמית, לילי.
הסדרה עלתה לאוויר ברשת ABC ב-23 בספטמבר 2009 וזכתה לתשבחות המבקרים.
בישראל, הסדרה שודרה בערוץ yes Comedy וכיום יש שידורים חוזרים וכל הסדרה קיימת ב-VOD.
ב-24 ביולי 2020 עלו כל 11 העונות לשידור בנטפליקס, אך ב-31 בדצמבר 2021 הסדרה ירדה משידור בחברה.
"משפחה מודרנית" סובבת סביב שלוש משפחות אשר קשורות זו לזו דרך ג'יי פריצ'ט וילדיו, קלייר ומיטשל.
המשפחות נפגשות אחת עם השנייה באירועים משפחתיים, בשכונת המגורים, ודרך קשרים בין-משפחתיים.
נדמה שרוב הפרקים של הסדרה אינם עוקבים אחר רצף כרונולוגי כלשהו.
חלק מהפרקים נפתחים בכך שחלק מהדמויות "מתראיינות" למצלמה (בדומה לסרט תיעודי) ונשאלות על נושא מסוים בתחום היחסים או משפחה, וסביב נושא זה נעה עלילת הפרק - אשר עוקב אחר התנהלויות מביכות, הרפתקאות, תאונות ותקלות אשר עוברות על בני ובנות המשפחה באופן טבעי באותו היום.
פרק יכול להתמקד בדמות מסוימת או במשפחה מסוימת או בין יחסים בין שתי דמויות וכדומה.
רבים מהפרקים מסתיימים בראיון של אחד מבני המשפחה אשר אומר את דעתו על הנושא שבו דן הפרק, ובכך מסכם אותו מנקודת מבטו.
בנוסף, סוף הפרק כמעט תמיד יכלול פתרון מעודד לסוגיה שהתעוררה בפרק ויפתור קונפליקטים או מתחים שהתעוררו במהלכו.
ישנם פרקים אשר אין בהם קו עלילה אחיד, אך הם יעקבו אחר אירוע מסוים המקשר בין כל שלוש המשפחות.
העונה הראשונה של הסדרה שודרה בארצות הברית החל מ-23 בספטמבר 2009 ועד ל-19 במאי 2010. רשת השידור הזמינה בתחילה 13 פרקים ושיבצה אותם בעונת השידורים של סתיו 2009–2010, אך ב-8 באוקטובר 2009 לסדרה ניתן אישור לעונה שלמה שכללה 24 פרקים.
מספר פרק מספר פרק בעונה שם הפרק בימוי תסריט מספר צופים בארצות הברית
שידורה של עונה זו בארצות הברית החל ב-22 בספטמבר 2010 והסתיים ב-25 במאי 2011. העונה כללה 24 פרקים.
בסיום העונה, קאם ומיטש מחליטים לאמץ תינוק נוסף.
שידורה של עונה זו בארצות הברית החל ב-21 בספטמבר 2011 והסתיים ב-23 במאי 2012. העונה כללה 24 פרקים.
לאורך העונה, קאם ומיטש מנסים לאמץ תינוק זכר ממוצא אמריקאי, נפגשים עם מספר אמהות המוסרות את ילדיהם לאימוץ, ואף דנים עם קלייר על האופציה ליצור זיגוטה מהביצית שלה ומהזרע של קאם, כך שהתינוק יהיה מחצית פריצ'ט ומחצית טאקר.
כמו כן, בתחילת העונה דילן, בן זוגה של היילי, מצטרף אל המשפחה לחופשה משפחתית, בה מציע נישואין להיילי.
היילי דוחה את הצעתו והשניים נפרדים.
השניים נפגשים שנית בפרק 22 בעונה בדיסנילנד וחוזרים.
בפרק סיום העונה, קאם ומיטש מוצאים תינוק לאימוץ, אך האם מחליטה לשמור אותו בסופו של דבר, ובנוסף, גלוריה מגלה שהיא בהריון מג'יי.
שידורה של עונה זו בארצות הברית החל ב-26 בספטמבר 2012 והסתיים ב-22 במאי 2013. העונה כללה 24 פרקים.
בחודש יולי, לפני שהחלו צילומי העונה הרביעית, פרץ סכסוך בין כל השחקנים הראשיים לבין הפקת הסדרה.
השחקנים, שקיבלו עד אז 65 אלף דולר לפרק (למעט אד אוניל, שהשתכר 105 אלף דולר והצטרף למאבקם של השחקנים האחרים לאות סולידריות), דרשו העלאה בשכרם, וטענו שהחוזה עליהם הוחתמו הוא בלתי חוקי.
לאחר משא ומתן השחקנים קיבלו חוזים חדשים והמשבר נפתר.
שידורה של עונה זו בארצות הברית החל ב-25 בספטמבר 2013 והסתיים ב-21 במאי 2014. העונה כללה 24 פרקים.
שידורה של עונה זו בארצות הברית החל ב-24 בספטמבר 2014 והסתיים ב-20 במאי 2015. העונה כללה 24 פרקים.
שידורה של עונה זו בארצות הברית החל ב-23 בספטמבר 2015 והסתיים ב-18 במאי 2016. העונה כללה 22 פרקים.
שידורה של עונה זו בארצות הברית החל ב-21 בספטמבר 2016 והסתיים ב-17 במאי 2017. העונה כללה 22 פרקים.
שידורה של עונה זו בארצות הברית החל ב-27 בספטמבר 2017. העונה הסתיימה ב-19 במאי 2018. העונה כללה 22 פרקים.
שידורה של עונה זו בארצות הברית החל ב-26 בספטמבר 2018. עונה זו מכילה 22 פרקים.
שידורה של עונה זו בארצות הברית החל ב-25 בספטמבר 2019 והסתיים ב-8 באפריל 2020. עונה זו היא העונה האחרונה בסדרה, היא כללה 18 פרקים כאשר פרק הסיום היה פרק כפול ששודר ברצף.
רותה קופפר, כתבת הטלוויזיה של עיתון "הארץ", כתבה על הסדרה: "הסיטקום משפחה מודרנית, הוא משב רוח מרענן.
זו סדרה מצחיקה, מודעת לעצמה, חריפה ומתוקה, שמחזירה את ההומור למצבים המשפחתיים בלי לחנך או לעקוץ יותר מדי.
יש בה מידה נכונה של אירוניה ואהבה לצד כתיבה מושחזת, משחק מעולה, דמויות ייחודיות והרבה מאוד מצבים קומיים".
הסדרה מתאפיינת ברמה מסוימת של שבירת הקיר הרביעי, כך שלעיתים קרובות הדמויות מגניבות מבט חטוף אל המצלמה ומחוות הבעה שמשדרת לצופה "שים לב לזה" או "האם שמת לב?".
מדינה ערוץ / רשת שידור עלייה לאוויר
1 במאי 2010(פרק הבכורה בלבד)
15 באוקטובר 2010 מדינה ערוץ / רשת שידור עלייה לאוויר
משפחה דה לוקס (בערבית عيلة برنجي) היא סדרה קומית שהופקה על ידי ערוץ 33
בין השנים 2000 -2001 במסגרת השידורים היומיים בערבית.
כיום משודרת הסדרה בשידורים חוזרים בערוץ 33. הסדרה בוימה בידי עובד רשות השידור לשעבר, ויקטור קמר, שגם הפיק אותה בפועל ובנה את כל החללים והתפאורות בה בעצמו.
פרקי הסדרה התייחסו לחלק מהבעיות שקיימות במגזר הערבי המודרני, והביאו את סיפורה של משפחה רגילה לכאורה, אך כזאת ששום דבר בה אינו רגיל למעשה.
אב המשפחה מתקשה לקבל את הדור הצעיר ואת אשתו, אום אוסמה, שמבקשת ממנו באופן קבוע כסף וכרטיס אשראי לקניותיה.
אבו אוסמה, בגילומו של בסאם זועמוט
אום אוסמה, בגילומה של נסרין פאעור
הבן אוסמה, בגילומו של מייסרה מסרי
הבת סלוא, בגילומה של ענת חדיד
השכן אבו רעאד בגילומו של ג'מאל סעיד.
משפחה לא בוחרים היא קומדיית מצבים ישראלית המבוססת על הסדרה האמריקאית "כולם אוהבים את ריימונד".
הסדרה שודרה החל מספטמבר 2012 עד לאוגוסט 2013 במשך 2 עונות בערוץ 2, עבור הזכיינית רשת.
רוזינה קמבוס, אחת מכוכבות הסדרה, נפטרה זמן קצר לאחר צילומי העונה השנייה.
העונה שודרה רק מספר חודשים לאחר מכן.
הסדרה עוסקת בחייו של יובל בר-און (מגולם על ידי יובל ינאי), כתב ספורט החי בחולון.
יובל גר עם אשתו נועה (מגולמת על ידי נועה קולר), עקרת בית אשר מגדלת את שלושת ילדיהם: גיא, יונתן ועלמה.
שלמה (שלמה בראבא) ורוזה (רוזינה קמבוס), הוריו של יובל, גרים מול ביתו מעבר לכביש ולצערו של יובל נוהגים לבקר אצלו ללא הרף.
ההורים אוהבים מאוד לריב, וגוררים גם את יובל ונועה לוויכוחים בלתי נגמרים.
רוזה נוהגת גם באופן תדיר להעביר ביקורת סמויה וגלויה, על נועה, והיא אינה מניחה גם ליובל.
ליובל יש גם אח בשם פיני (פיני קידרון), שוטר במקצועו וגרוש אשר מרגיש מקופח מכך שאמו מחבבת את יובל ומעדיפה אותו על פניו.
לפיני ויובל אין קשר טוב של אחים, ופיני מנסה כמה שיותר להתקרב ליובל, כדי שיהיו חברים טובים.
יובל בר-און (יובל ינאי) – נשוי לנועה, ולהם שני תאומים ובת.
גר ליד הוריו שלמה ורוזה.
נועה בר-און (נועה קולר) – עקרת בית.
נשואה ליובל, ולהם תאומים ובת.
תסכולה העיקרי של נועה הוא אי הצלחה בבישולים.
שלמה בר-און (שלמה בראבא) – אביהם של יובל ופיני, נשוי לרוזה.
נוהג להתווכח רבות עם אשתו רוזה ושונא להפגין רגשות.
אוהב לצחוק על ההורים של נועה.
רוזה בר-און (רוזינה קמבוס) – אמם של יובל ופיני.
תחביבה העיקרי הוא בישול ועבודות הבית.
נוהגת רבות לבקר את אופן עבודות הבית של כלתה, נועה.
פיני בר-און (פיני קידרון) – שוטר במקצועו, גרוש.
גר בבית הוריו שלמה ורוזה, ומקנא באחיו יובל בגלל שהוא הבן המועדף על אמם רוזה.
עלמה בר-און (אורי מאור) – הבת הבכורה של יובל ונועה.
לרוב נעלבת מהוריה, בגלל שחושבת שאחיה הקטנים מקבלים יחס מועדף.
גיא ויונתן בר-און (פול ומרטין גוגיסיאן) – הבנים התאומים של נועה ויובל.
אבינועם עדיני (שמוליק לוי) - אבא של נועה.
מיקה עדיני (גילת אנקורי) - אמא של נועה.
אילן (אמנון וולף) ודנה (אפרת בוימולד) - חבריהם של נועה ויובל.
טלי (טלי אורן) - חברה של נועה, בת זוגו של פיני.
הסדרה משודרת בערוץ 2 של הזכיינית "רשת".
העונה הראשונה החלה בשידוריה ב-6 בספטמבר 2012. הסדרה שודרה בימי חמישי לאחר "כלבוטק".
פרק הבכורה (השקה) זכה ל-17.3% אחוזי רייטינג.
הפרק האחרון לעונה שודר ב-11 באוקטובר 2012 וזכה ל-15.3% אחוזי רייטינג.
העונה כללה 5 פרקים וממוצע של 16.4% רייטינג.
בין שידורי העונה הראשונה היה גם פרק "מאחורי הקלעים", אשר זכה ל-11.5% אחוזי רייטינג.
עונתה השנייה של הסדרה, עלתה ב-12 ביוני 2013, ושודרה בימי רביעי, לאחר "המירוץ למיליון".
פרק הבכורה זכה ל-11.4% אחוזי רייטינג.
פרק הסיום של שודר ב-28 באוגוסט 2013 וזכה ל-15.7 אחוזי רייטינג.
העונה השנייה כללה 8 פרקים, וממוצע של 15.3% אחוזי רייטינג.
משפחה שולטת היא דיסטופיה מודרנית ישראלית אשר שודרה מ-2 בנובמבר 2014 עד לסיומה ב-21 בספטמבר 2016 במשך 4 עונות ו-80 פרקים בערוץ הילדים למנויי yes.
את הסדרה יצר וביים רובי דואניאס, ובין כותבי הסדרה נמנים ימית סול ויניב פולישוק.
בהפקת טדי הפקות וערוץ הילדים.
צילומי הסדרה התקיימו באולפני ברודקאסט בחולון.
שיר הנושא של הסדרה "מלך" מבוצע על ידי מור פולנוהר.
הסדרה שודרה במשך 4 עונות ו-80 פרקים עד 21 בספטמבר 2016. בסוף אותה שנה, הסדרה ירדה משירות ה-VOD של yes בעקבות סיום שידורי ערוץ הילדים ב-yes.
ב-20 במאי 2017 עלתה הסדרה לראשונה ב-HOT, בספריית ערוץ הילדים ב-HOT VOD Young.
החל מה- 2 בדצמבר 2018 הסדרה משודרת בשידורים חוזרים בערוץ הילדים ללקוחות סלקום tv ופרטנר tv.
סיפורה של משפחת לוריא, משפחה ישראלית רגילה מנווה צה"ל, המגלה יום אחד כי היא נצר לשושלת של דוד המלך מבדיקת DNA שמצאה התאמה בין דוד המלך לבין ישי לוריא של 98% והופכת למשפחת המלוכה הראשונה של מדינת ישראל.
משפחת לוריא אינה משפחה מלכותית במיוחד, ולכן היא נתקלת בקשיים רבים ומשעשעים בהתמודדותה עם חובותיה המלכותיות.
בסוף עונה 4 משפחת המלוכה מתכננת לטוס לתאילנד ולבסוף לא טסה מאחר שמתברר שהמלכה שלומציון בהריון.
בנוסף הייתה כוונה לצלם עוד פרק בו מסופר מה קרה אחרי 10 שנים אך זה לא יצא לפועל.
ישי לוריא (רמי ורד) - מלך ישראל.
אביהם של ידידיה, שיר ואבשלום.
לא אדם מלכותי במיוחד, אך חביב ובעל חוש הומור, סא"ל במילואים בחיל התחזוקה.
שמו נגזר משמו של אביו של דוד המלך, ישי.
שלומציון לוריא (לבית לוי) (אורנה בנאי) - מלכת ישראל.
אמם של ידידיה, שיר ואבשלום.
לא מלכה טיפוסית, אישה מעט צעקנית שלא מתחבבת על כל אחד.
שמה נגזר משמה של שלומציון המלכה.
בסוף הסדרה מגלה שהיא בהריון.
ידידיה "דידי" יואל לוריא (בן רביאן) - נסיך ישראל, בחור רגיל בן 17. אחיהם הגדול של שיר ואבשלום.
חברם הטוב של עומר וחנן.
יורש העצר, מנסה להתמודד עם מעמדו החדש כנסיך, ולחיות חיים רגילים עד כמה שניתן.
שמו נגזר משמו הנוסף של שלמה המלך, "ידידיה", מאוהב במיכל.
נשלח לפנימייה צבאית, בסוף העונה השלישית, אך חזר לאחר שבוע.
בסוף העונה הוא ומיכל מתנשקים.
גיק וחובב סרטי מדע בדיוני ומשחקי מחשב.
שיר לוריא (הילה אברמוביץ') - נסיכת ישראל, אחותו הקטנה של ידידיה ואחותו הגדולה של אבשלום.
הבאה בתור אחרי ידידיה בסדר יורשי העצר.
נערה בגיל ההתבגרות, נהנית מאוד מהיותה נסיכה.
חסרת כל הגיון, היסטרית מוגזמת ומפונקת, ולא מבינה את ערך הכסף.
תמיד מנסה לגרום לרע לאחים שלה.
התנשקה עם עומר בפרק האחרון של העונה השנייה מה שגרם לסכסוך בין חנן לעומר, בפרק הראשון בעונה השלישית נפרדו השניים, החל מהעונה השלישית היא מאוהבת בעומר, סובלת מורטיגו, ולחברותיה הטובות קוראים מורן ומורן (פלולה).
אבשלום לוריא (גל גלוסקא) - אחיהם הקטן של ידידיה ושיר.
נקודת אור ותמימות במשפחת מלוכה לא קונבנציונלית.
שמו נגזר משמו של בנו של דוד המלך, אבשלום.
תמיד נוטים להתעלם ממנו ונראה שהוא מודע לזה.
המלכה האם (בתיה מקדסי) - אמא של שלומציון.
מיכל אופיר (מור פולנוהר) - בחורה בת 19.5 שמתחזה לנערה בת 17 כחלק מתפקידה כשומרת הראש הסמויה של ידידיה.
היא וידידיה נהיים חברים טובים.
מפוטרת על ידי מיכאל בסיום העונה הראשונה, ובעונה השנייה נחקרת על המקרה מחוסר שמירת מרחק מידידיה.
בסופו של דבר מוחזרת לתפקידה בתור שומרת הראש של ידידיה על ידי ישי, מאוהבת בידידיה, חברה של חנן ועומר.
מתנשקת עם ידידיה בסוף הסדרה, לאחותה הקטנה קוראים אופק.
לפני העבודה בארמון למדה ב"בצלאל".
מיכאל הכהן (משה פרסטר) - היועץ המלכותי של הארמון.
מנסה לשמור על שפיות וסדר אצל משפחת המלוכה.
מפחד מהמלכה מאוד ולכן הוא מופנם.
פיטר את מיכל בסוף העונה הראשונה אבל היא הוחזרה לתפקיד על ידי ישי.
עומר חכמון (ארנון רוזנטל) - חברם הטוב של ידידיה וחנן.
בחור בן 17, חנון, לא טוב בלימודים ולא טוב עם בנות.
התנשק עם שיר בעונה השנייה בפרק האחרון, אמר לחנן שזאת הייתה הכפילה של שיר אבל בעצם טעה וזאת הייתה שיר האמיתית.
בפרק הראשון שבעונה השלישית נפרד משיר.
חנן קרפלמנדליך (עמית רהב) - חברם הטוב של ידידיה ועומר.
בחור בן 17, חנון, לא מודע לעצמו.
מאוהב בשיר, אחותו של ידידיה.
הוריו מתגרשים סדרתיים, בפרק האחרון של העונה הוריו מתגרשים שוב והוא נאלץ לנסוע לקנדה עם אמו אבל הם מבטלים הכל.
מורן ומורן פלולה (אופיר בלייר ונוי בלייר) - החברות הטובות של שיר, מתנהגות בדיוק כמוה.
מורן פלולה עשתה ניתוח להסרת הפלולה אך כינוייה נשאר, מורן מאוהבת בידידיה, אחיה של שיר.
דני שטנץ (יניב פולישוק) - רמטכ"ל צה"ל, בעל רטייה בעינו השמאלית.
בין האחראים על האבטחה בארמון.
ישי נהנה להגיד את שמו.
מהווה פרודיה על משה דיין ובני גנץ.
אבניאל ראש הממשלה (שמחה ברבירו) - ראש ממשלת ישראל, משתף פעולה עם משפחת המלוכה לעיתים קרובות.
קיבל את סמכות אחריות משפחת המלוכה בזמן השהייה שלהם בתאילנד, אך זה מבוטל כשמגלים ששלומציון בהריון.
שרה - הטבחית של הארמון.
שלומציון פיטרה אותה אך לבסוף חזרה כשידידיה אמר לה שאמא שלו הכינה לו סנדוויץ'.
קרובת משפחה של המלך ישי.
לסדרה 4 עונות בנות 20 פרקים כל אחת.
ביוני 2015 אושרה וצולמה עונה שלישית לסדרה, שעלתה ב-3 באפריל 2016. בסוף העונה השלישית מופיע כיתוב "המשך יבוא", וניתן היה להבין כי מתוכננת עונה רביעית.
בהמשך פורסם באתר yes כי העונה הרביעית תהיה האחרונה בסדרה.
העונה הרביעית והאחרונה עלתה לשידור החל ב-21 באוגוסט 2016. הפרק האחרון של הסדרה שודר ב-21 בספטמבר 2016.
מספר הפרק(בסדרה)מספר הפרק(בעונה)שם הפרקתאריך שידור מקורי11שלום אדוני המלך2 בנובמבר 201422לוגו3 בנובמבר 201433נסיכה הולנדית4 בנובמבר 201444בגדי המלך החדשים5 בנובמבר 201455מסי9 בנובמבר 201466ציוצים10 בנובמבר 201477צילום11 בנובמבר 201488שפעת חייזרים12 בנובמבר
מספר הפרק(בסדרה)מספר הפרק(בעונה)שם הפרקתאריך שידור מקורי211המאבטח26 באפריל 2015222חמינדוס27 באפריל 2015233הפנטהאוז28 באפריל 2015244למה?
משפחה טובה היא סדרת דרמה משפחתית ישראלית ששודרה בערוץ הראשון בסוף 2014 - תחילת 2015. הסדרה נוצרה על ידי איתן פוקס (וזאת היצירה הראשונה שלו שלא בוימה על ידיו) ואיתי סגל בעקבות אירועי חייהם ובוימה על ידי אלון זינגמן.
סדרת דרמה ישראלית המציגה את משפחת באומן משכונת המושבה הגרמנית בירושלים.
בפרק הראשון ההורים נח ונעמי באומן מודיעים לארבעת ילדיהם, צעירים בגילאי 20–30 אשר עברו לגור בעיר הגדולה תל אביב, על שהחליטו להתגרש אחרי 30 שנות נישואים.
הפרידה נעשית ביוזמת אב המשפחה- נח, ואילו אשתו נעמי מתקשה להתמודד עם העניין.
הסדרה מלווה את בני המשפחה בחיי היומיום, כשכל אחד מבני המשפחה חווה בצד המשבר המשפחתי גם משבר אישי המשנה את מסלול חייו.
בכל סוף שבוע, נוסעים הילדים לירושלים לארוחת שבת.
הסדרה מורכבת מאוסף סצנות ומצבים שונים בנושאי אהבה, זוגיות, כסף, לימודים, התבגרות, ילדים ועוד.
את פרקי הסדרה מלווים ציורי הבת, שירלי, שמציגה את עצמה בהם בתור עכברה.
כל פרק בסדרה מסתיים בחלק של נובלה גרפית שמספר בציורים סיפור מחיי המשפחה.
את ציורי הסדרה יצרה אפריל פטר.
נעמי באומן (ענת וקסמן): אם המשפחה, רוקחת נאה וכישרונית שמתמכרת למשככי כאבים עד קריסה עקב הפרידה.
נח באומן (ליאור אשכנזי): אב המשפחה, קרדיולוג בכיר בבית החולים הדסה עין כרם המחפש שינוי.
ערן באומן (נדב נייטס): הבן הבכור, עובד בחברת היי-טק, סטארטפיסט שאפתן שקרוב לעשות את עסקת חייו.
איתמר באומן (אריאל וולף): רקדן בלט בלהקה, הומוסקסואל שמכור לסקס וחושש להיקשר.
שירלי באומן (יערה פלציג): בוגרת מנשר בית ספר לאמנות שנשאבת לרומן סבוך עם המרצה שלה, עובדת בחנות ספרים וחולמת לפרסם נובלה גרפית.
יהלי באומן (ידין גולדמן): מוזיקאי ושחקן סדרות ילדים שמחפש משמעות ונסחף לעולם הדת.
לא התגייס לצבא והקדיש את הזמן שהתפנה לשרשרת אודישנים בתוכניות ריאליטי מוזיקליות.
זכה באקס פקטור שנתיים לפני אירועי הסדרה.
אפרת פרידמן (ורד פלדמן) – ארוסתו של ערן, אחות מיילדת.
אוהד רשפון (רמי הויברגר) – צייר וצלם, מרצה לאמנות של שירלי, ראש מגמת אומנות ב"מנשר", מנהל איתה רומן.
אושר (גל אמיתי) – החבר של איתמר, במאי קולנוע.
דפי (ניצן לברטובסקי) – החברה הטובה ושותפה לדירה של שירלי, יחצנית שמחפשת את עצמה.
סופרמן (תום חגי) – מוכר ספרים חדש בחנות של שירלי.
ג'ו (מאיה לובינסקי) – נציגת החברה האמריקאית "סימקה" השוקלת למזג לתוכה את החברה של ערן, כשבמקביל מתפתח ביניהם רומן.
רמי (הישאם סולימאן) – רוקח שעובד בבית מרקחת "הבירה" של נעמי ומנסה להתקבל כשותף.
אסתר (אסתר רדא) – פעילה חברתית שפוגשת את יהלי.
אלעד לחמיש (יואב לוי) – שכנו הדתי של יהלי.
הילי (שיר מורנו) – השותפה של יהלי בתפקידים הראשיים בסדרת הנוער "הממלכה".
נילי (לימור גולדשטיין) – המאהבת של נח, חברת נעוריו מהתיכון.
ראשיד (עלי סולימאן) – פרופסור פלסטיני המגיע במפתיע לביתה של נעמי והם מקיימים יחסי מין.
שלומית (רונה ליפז-מיכאל) - חונכת של נעמי בקבוצת תמיכה, מכורה לקוקאין לשעבר, שתיהן הכירו בילדותן בתנועת הצופים.
עוזי (לירון ברנס) – הבוס של ערן, מנהל חברת "ולוסטי", המפתחת מאיצים גרפיים.
דניאלה (יעל צפריר) – הסוכנת של יהלי.
דינה (שרגית ביקובסקי) – מנהלת חנות הספרים "סימנייה" של שירלי במסריק.
ורד (אליענה שכטר) – פסיכולוגית קלינית.
מנשה (ערן איווניר) – מפקח בתי מרקחת.
רונית (דליה שימקו) – אוצרת מוזיאון הרצליה.
תום (שחק ברנר) – החבר של דפי.
גילי (יהב גל) – מתכנת, חבר לעבודה של ערן.
אריה זילבר (אלון שר) – מו"ל לספרי קומיקס ופרוזה.
דרור ילון (יונתן מרקיש) – צייר קומיקס מפורסם.
בלה פרידמן (אלן מישלי אזגי) – אמא של אפרת.
גדעון פרידמן (אילן סגל) – אבא של אפרת.
אלון לוי כותב ומלחין את השירים בסדרה וגם משתתף בתפקיד משנה של צלם סטילס.
גל לב כותב את הפסקול ומשתתף בתפקיד משנה של רועי, שותף פוטנציאלי וסטוץ של שירלי.
דנה רוטנברג היא הכוריאוגרפית של הסדרה שגם משחקת כזאת.
דנה גרוצקי מגיחה לתפקיד אורח בתור עצמה.
משפחה מורכבת או משפחה משולבת הם מונחים המתארים משפחה בה לאחד מבני הזוג או לשניהם ילדים ממערכת יחסים קודמת, שאינם ילדים ביולוגיים של בן הזוג השני.
ההורה הלא-ביולוגי מכונה "אב (או אם) חורג", והילדים מכונים "בן (או בת) חורג", תואר שמוחלף בהורה שלוב.
התואר חורג טעון בהקשרים שליליים בהבניות התרבותיות, ומבנה ציפיות וחששות מנשיאתו.
מעטים משתמשים בתואר חורג בהרחבה גם לקרובי משפחה מדרגה שנייה: סבא וסבתא, דודים וכן הלאה.
מערכות היחסים הרגשיות במשפחה מורכבת נוטות להיות מאתגרות ודורשניות לעיתים קרובות כשלאם החורגת סטריאוטיפ של "מרשעת" ורעה כלפי ילדיה החורגים, דבר המיוצג בין השאר במעשיות שלגיה ושבעת הגמדים, סינדרלה, עמי ותמי ואחרות.
הסדרה "משפחה מודרנית" סובבת סביב שלוש משפחות אשר קשורות זו לזו דרך ג'יי פריצ'ט וילדיו, קלייר ומיטשל.
להלן עץ משפחה של הדמויות בסדרה:
קלייר מלינדה פריצ'ט דאנפי (ג'ולי בואן) היא בתו של ג'יי, אחותו הגדולה של מיטשל, ואמם המגוננת יתר על המידה של משפחת דאנפי ושלושת ילדיהם השונים מאוד אחד מהשני.
היא לעיתים קרובות מוצאת עצמה מותשת מהלחץ שנוצר על ידי משפחתה, אך היא עדיין אם אוהבת ודואגת.
באשר לילדיה, היא מתקשה ונאבקת לשלוט בבתה המתבגרת היילי (שרה היילנד), בטבעה המניפולטיבי של אלכס (אריאל וינטר) הבת האמצעית, ובחוסר ההיגיון הפשוט אצל לוק (נולן גולד) הבן הקטן.
עבור קמרון ומיטשל היא אם בעלת ניסיון והם מרבים לפנות אליה בעצות.
היא אוהבת ג'וגינג וקריאה, ובמפגשים משפחתיים היא הדמות הדומיננטית בארגון ובסדר.
כאשר היא נפגשת עם קולגה ישנה (מיני דרייבר) מתגלה שבעברה הייתה אשת עסקים מצליחה, אך נטשה את התחום ונישאה לפיל לאחר שנכנסה להריון עם היילי.
בהתחלה היא חשה מרמור על כך שיכלה להתקדם בתחום, אך מבינה בהמשך שמשפחתה חשובה לה יותר.
כאשר אביה יוצא לפנסיה היא מתחילה לנהל את חברת הארונות שלו.
ג'ולי בואן הייתה מועמדת לפרס סטלייט לשחקנית הטובה ביותר לסדרת טלוויזיה קומית (אותו הפסידה לשחקנית ליאה מישל מהסדרה "Glee").
פיליפ האמפרי "פיל" דאנפי (טיי בארל) נשוי לקלייר זה 16 שנה (נכון לתחילת העונה הראשונה), והוא רואה עצמו כ"אבא מגניב": הוא מנסה לדבר אל ילדיו בסלנג עכשווי ולהיות מעודכן בדברים שמעניינים אותם.
הוא מאוהב ומעריץ את אשתו, ומנסה ללא הרף להתחבר אל ילדיו.
יש לו גישה יחסית ילדותית וקלייר מכנה אותו "הילד שאיתו התחתנתי" או אומרת "יש לי ארבעה ילדים לטפל בהם".
את שיטת החינוך שלו הוא מכנה "peerenting" (שילוב של המילה peer – עמית – והמילה parenting – הורות), כלומר לדבר איתם כחבר אבל להתנהג כהורה.
פיל הוא סוכן נדל"ן המסור במיוחד למקום עבודתו, הוא סובל מפחד מליצנים והוא טיפוס תחרותי, גם אל מול בני המשפחה.
הוא מפגין משיכה לגלוריה, אך למרות זאת מצהיר כי לא יעזוב את קלייר לעולם.
בסדרה נרמז כי הוא סובל מהפרעת קשב, ריכוז והיפראקטיביות.
טיי בארל זכה לביקורות טובות מאוד על משחקו.
היילי גוונדלין דאנפי (שרה היילנד), היא בתם הגדולה של קלייר ופיל, והיא נערה מתבגרת טיפוסית, בת 15 בתחילת העונה הראשונה.
היא צמודה לטלפון הסלולרי שלה ועסוקה בדרך כלל בכתיבת הודעות טקסט.
היא עצמאית ביותר, אך עם זאת נאיבית במקצת, במיוחד כאשר מדובר בוויכוחים עם הוריה ואחותה האמצעית אלכס איתה היא נוהגת לריב.
היילי מתביישת באביה ונבוכה ממנו לעיתים קרובות – במיוחד כאשר הוא מנסה להתחבב על בן-זוגה דילן.
היא התקשתה להתקבל לקולג' ולבסוף התקבלה לקולג' בינוני והועפה ממנו בעקבות מעשה לא נאות שעשתה.
במהלך הסדרה היא נפרדת מדילן מספר פעמים והם חוזרים עד שבמהלך העונה החמישית היא מתאהבת באנדי, השמרטף של בן דודה אך בשל אי הבנות ששניהם מעוניינים בקשר אנדי הציע נישואין לחברתו בת'.
אנדי והיילי מקיימים רומן תוך אירוסיו של אנדי ולאחר שהתברר כי בת' בוגדת באנדי השניים נפרדו, והיילי ואנדי יצאו זמן מה אך נפרדו עקב מעבר של אנדי מסיבות עבודה.
בהמשך יצאה עם חזאי מזג האוויר ריינר שיין, אשר אף מציע לה נישואין אך היא מסרבת והם נפרדים.
בעונה 9, היא התחילה לצאת עם ד"ר ארווין פנרמן, המרצה של אלכס לאסטרופיזיקה בקאלטק.
דילן, שבינתיים התגרש, חוזר לחייה בעונה 10 ומתוודה שהוא עדיין מאוהב בה.
הם שוכבים, והיילי מצאה עצמה מאוהבת בשני גברים.
בהמשך העונה היא מחליטה שדילן הוא ה-"אחד" ונפרדת מארווין.
בהמשך, היילי מגלה כי היא בהריון ואף מתחתנת עם דילן.
בפרק האחרון של העונה העשירית היא יולדת תאומים – בן ובת.
דילן מארשל (ריד יואינג), בן זוגה של היילי ובהמשך בעלה.
בתחילת העונה הראשונה הוא תלמיד י"ב ללא תוכניות עתידיות.
פיל אוהב אותו ומנסה להתחבב עליו, קלייר לעומת זאת לא אוהבת אותו ואף מנסה לשדך להיילי בחורים אחרים במקומו.
בפרק הראשון של העונה השלישית, דילן עוזב את היילי כשהיא מסרבת להתחתן איתו ועובר לעבוד בחווה.
בהמשך הוא חוזר לקליפורניה ומחדש את הקשר עם היילי, למורת רוחה של קלייר ולשמחתו של פיל.
בעונה השמינית הוא מתחתן עם רופאה בשם איילין קולצ'ק ואבא חורג לשלושה ילדים.
היילי אמרה כי היא הרגישה שהיא מאבדת את "רשת הביטחון הרומנטית" שלה.
דילן נפרד מאיליין, ובעונה העשירית התחתן עם היילי.
בפרק האחרון של העונה העשירית הוא והיילי הפכו להורים לזוג תאומים.
אלכסנדרה אנסטסיה "אלכס" דאנפי (אריאל וינטר) היא הבת האמצעית של קלייר ופיל, בתחילת העונה הראשונה היא בת כמעט 13, והיא החכמה והערמומית ביותר מבין שלושת הילדים.
היא הבת האמצעית, מה שגורם לה ליהנות מחיכוכים עם שני אחיה באופן שווה.
לרוב, היא מנצלת את הנאיביות של שניהם באמצעות העליונות האינטלקטואלית שלה, וגורמת להם להאמין בדברים לא מציאותיים ולהביך את עצמם להנאתה.
היא אמנם נהנית להתל בהם, אך נראה כי היא מקפידה להגן עליהם ולתמוך בהם מול ההורים.
אלכס מנגנת בצ'לו ומשחקת לאקרוס ואלה רק שניים מכישרונותיה הרבים.
אלכס חשה שבמשפחתה לא מבינים אותה בגלל חוכמתה הרבה.
בעונה 6 אלכס התקבלה לקאלטק, ושם התחילה ללמוד בתחילת העונה השביעית.
בעונה 7 היא יצאה עם סנג'אי פאטל, שנפרד ממנה בהמשך העונה.
בעונה 8 היא נכנסה למערכת יחסים עם בן, שעבד ב-"פריצ'ט ארונות ותריסים" (המקום אותו מנהלת קלייר ושייך לג'יי), אך בהמשך נפרדה ממנו.
בעונה 9 היא התחילה לצאת עם ביל, כבאי שחילץ אותה בזמן שרפה שהייתה במגורים שלה.
אלכס מתביישת בו מעט מכיוון שהוא לא חכם מאוד.
לוקאס פיליפ "לוק" דאנפי (נולן גולד) הוא בן הזקונים של קלייר ופיל, בתחילת העונה הראשונה הוא ילד בן עשר.
הוא פעלתן ושובב, אשר בדרך כלל עסוק בענייניו שלו, אך לעיתים הוא עושה צרות.
הוא ילד תמים מאוד, ולא תמיד מבין את המשמעויות של מעשיו או דבריו – ולכן נוהג להסתבך מדי פעם או להביך את הוריו בפומבי.
הוריו לא ממש יודעים כיצד להתמודד עם חוסר ההיגיון המאפיין אותו לרוב, ופיל אף אמר לקלייר שהוא חושב שלוק הוא "הילד הכי טמבל שלהם".
למרות זאת, פיל נהנה להשתעשע ולהשתטות עמו, וקלייר העידה כי הוא הילד האהוב עליה וכי אינה רוצה שיתבגר לעולם.
ג'יי פרנסיס פריצ'ט (אד אוניל) הוא אב המשפחה ואביהם של קלייר ומיטשל.
ג'יי שירת בצי ארצות הברית ולחם במלחמת וייטנאם.
הוא נשוי בשנית לגלוריה והוא אביו המאמץ של מני.
הוא בן 63 בתחילת העונה הראשונה, מבוגר מגלוריה בשנים רבות, ולא פעם נחשב בטעות לאביה.
מדי פעם מתגלים חילוקי דעות וריבים בינו לבין אשתו ובנה עקב מוצאם הקולומביאני, ורצונם העז לשמור על המסורות והמנהגים של עמם.
רוב הזמן ג'יי מצליח להיות סובלני כלפי אישיותו העדינה והרגישה של מני ואישיותה הדומיננטיות והדעתניות של גלוריה.
למרות התנהגותו הקשוחה הוא מעריך ואוהב את כל בני משפחתו.
לג'יי תחביבים אופייניים לגברים, כגון צפייה בפוטבול והרכבת טיסנים.
הוא לא מרגיש בנוח עם ההומוסקסואליות של בנו מיטשל ועם בן זוגו קמרון.
למשל: הוא נוהג לדפוק בחוזקה על הדלת בטרם הוא נכנס לביתם (כדי לא "להיות עד לשום דבר הומואי", כפי שהגדיר זאת מיטשל).
עם זאת, הוא איננו הומופוב ונחשב לאדם סבלני.
בעונה 10 ג'יי פורש מהעסק שהקים, פריצ'ט ארונות ותריסים, ומקים חברה למיטות לכלבים.
גלוריה מריה רמירז-פריצ'ט (סופיה ורגרה), דלגאדו לשעבר, היא אשתו של ג'יי ואמם של מני וג'ו.
במקור היא מכפר קטן בקולומביה, אשר הוא במקרה גם בירת מעשי הרצח של המדינה, הקולניות והמבטא הקולומביאני הכבד שלה הם מסימני ההיכר הבולטים שלה.
היא צעירה מג'יי בשנים רבות וזה לא מפריע לה ואף להפך (היא "מאסה בהרפתקנות היתר של בעלה הקודם") והיא רעיה מסורה ואם אוהבת ודואגת.
היא לעיתים קרובות עומדת להגנתו של מני כאשר ג'יי מנסה להפוך אותו לפחות רגיש, או לשכנע אותו לטשטש את מוצאו הקולומביאני.
היא נהגת נוראית, אף על פי שהיא איננה מוכנה להפנים זאת.
גלוריה היא אישה דעתנית, אשר אינה מהססת לומר את מה שהיא חושבת.
בשל הופעתה החיצונית המטופחת והנאה היא נחשבת לאישה מושכת מאוד כמעט על ידי כל מי שפוגש אותה, והדבר ניכר לעיתים קרובות כשהיא נפגשת עם פיל.
בפרק האחרון של העונה השלישית היא מגלה שהיא בהריון, בעונה הרביעית נולד בנה השני, פולחנסיו ג'ו.
בעונה השישית היא מקבלת אזרחות אמריקאית.
אתר האינטרנט BuddyTV כינה את גלוריה "האמא השלישית הטובה ביותר בטלוויזיה אי פעם".
מנואל אלברטו חבייאר "מני" דלגאדו (ריקו רודריגז השני) הוא בנה של גלוריה מנישואיה הקודמים.
בתחילת העונה הראשונה בן 11. הוא ילד חברותי מאוד ובעל ביטחון עצמי מפותח.
הוא אינטואיטיבי, רציונלי ובוגר מעבר לשנותיו, ולעיתים קרובות נצפה עושה מעשים המאפיינים מבוגרים (שותה קפה, מנהל שיחות נפש עמוקות, קורא עיתון) ואמו אף העידה כי "מני הוא נשמה עתיקה".
הוא רומנטיקן ולמרות התנהגותו השונה והרגישה הוא מנהל מערכות יחסים רבות בסדרה עם בנות ונוהג ולכתוב להן שירי אהבה.
מני מעריץ את אביו, חאווייר ומדבר עליו בהתלהבות, למרות הפעמים הרבות שהתאכזב ממנו.
בעונה התשיעית התחיל ללמוד בקולג', שם פגש את שרי שייקר, חברתו.
ביום הולדתו ה-20 הוא מציע לה נישואים והיא מסרבת וכתוצאה מכך הם נפרדים.
פולחנסיו ג'וזף "ג'ו" פריצ'ט (בעונה 4 מגולם על ידי התאומות רבקה וסיארה מארק, בעונות 5–6 על ידי פירס וולס ומעונה 7 ואילך על ידי ג'רמי מגווייר) הוא בנם המשותף היחיד של ג'יי וגלוריה, הוא אחיהם למחצה של קלייר, מיטשל ומני.
הוא נולד במהלך העונה הרביעית, ביום הולדתו של מני.
מכל הילדים של ג'יי, הוא הכי דומה לאביו, דבר שמשמח את ג'יי לעיתים קרובות, עד שהוא רואה אותו מעתיק גם את תכונותיו הפחות טובות של ג'יי.
סטלה היא כלבה מסוג בולדוג צרפתי, שייכת למשפחת פריצ'ט החל מסוף העונה השנייה.
הייתה כלבתו של ממציא בשם ג'ויילרמו (לין-מנואל מירנדה), ג'יי משכנע אותו לחזור ללמוד וג'ויילרמו נתן את סטלה למשפחה.
בתחילה ג'יי רצה להיפטר ממנה אך לאט לאט התחבר אליה.
גלוריה מרגישה כי ג'יי נותן לסטלה יותר אהבה ממה שנותן לה.
בעונה העשירית ג'יי מקים חברה למיטות לכלבים וקורא לה על שם סטלה.
מיטשל וינסנט פריצ'ט (ג'סי טיילר פרגוסון), נקרא גם מיטש, הוא בנו של ג'יי, אחיה של קלייר בן זוגו של קמרון, בתחילת הסדרה הם ביחד חמש שנים, איתו הוא מגדל את בתם המאומצת לילי.
הוא בחור מנומס ומאופק, וברוב המקרים הוא ההפך המוחלט מקמרון – דבר היוצר עימותים קלים בינם.
מיטשל הוא גברי ומתון יותר מבן זוגו, ולעיתים קרובות נבוך מהתנהגותו המוחצנת והראוותנית של קמרון.
קמרון מגדיר עצמו כמשקל-שכנגד להתנהגות המתוחה והמודאגת של מיטשל.
הוא אינו מתבייש בהיותו הומו, וכאשר הוא נתקל במקרים של הומופוביה (בין אם אמיתיים ובין אם הוא מפענח אותם באופן שגוי) הוא ממהר לעמוד על שלו ו"לתת נאום", ועם זאת הוא נמנע מגילויי אהבה פומביים עם קמרון.
מיטשל ואחותו קלייר הם תחרותיים יחסית, ואביו ג'יי אינו מרגיש נוח עם ההומוסקסואליות שלו.
כאשר הוא וקמרון הביאו את לילי לראשונה, הוא חשש להציג את התינוקת בפני אביו ואחות, אך היא דווקא התקבלה בזרועות פתוחות.
הוא אב מגונן יתר על המידה, שקול וזהיר.
במקצועו הוא עורך דין ובוגר אוניברסיטת קורנל ובית הספר למשפטים באוניברסיטת קולומביה.
מיטשל חובב מחזות זמר וכילד עסק בהחלקה אמנותית.
בסוף העונה החמישית הוא וקאם מתחתנים.
קמרון סקוט טאקר (אריק סטונסטריט), הקרוי גם "קאם", הוא בן זוגו של מיטשל מזה חמש שנים (נכון לתחילת הסדרה) ומגדל עמו את בתם לילי.
הוא בחור דרמטי ותיאטרלי, ואישיותו התוססת והמוחצנת היא ההפך מזו של מיטשל.
קמרון גדל בחווה חקלאית במיזורי, והיה לו תפקיד מרכזי בקבוצת הפוטבול של אוניברסיטת אילינוי והוא אוהד ספורט – דבר שתורם למערכת היחסים שלו עם ג'יי, למורת רוחו של מיטשל.
קמרון מחזיק בכמה תחביבים מגוונים, כגון אספנות עטי נובע עתיקים, התמחות בסידור פרחים יפני, צילום סרטים ביתיים, והוא ליצן מקצועי בשם "פיזבו".
קמרון היה מורה לשירה (והוא גם מתופף), אך נטש את המקצוע והפך ל"עקר בית" לטובת הטיפול בלילי.
קמרון הוא בחור גדול ממדים, ובסדרה מצוין כי בטרם הכיר את מיטשל הוא היה רזה יותר ובכושר.
בעונה הרביעית, קמרון חוזר לעבוד בתור מורה למוזיקה בבית הספר של לוק ומני.
בעונה החמישית הוא הופך למאמן הפוטבול של בית הספר ומורה לחינוך גופני.
בהמשך הוא אף הופך לסגן מנהל בפועל ולסגן מנהל באופן רשמי.
בעונה העשירית הוא אף נואם כמנהל בית הספר בפועל.
בביקורת על הסדרה באתר IGN כינה רוברט קאנינג את קמרון הדמות הטובה ביותר של הסדרה, וכתב: "הכישרונות והתשוקות הרבים של קמרון הנחשפים במהלך העונה הראשונה הפכו לפיילוט בלתי-פוסק.
אבל יהיה קשה להתעלות על האושר של 'פיזבו'", וכינה את הפרק שבו מופיע הליצן כהטוב ביותר של העונה.
על תפקידו בתוכנית זכה אריק סטונסטריט בפרס אמי בקטגוריית "שחקן משנה בסדרה קומית".
כמו כן היה מועמד לפרס איגוד מבקרי הטלוויזיה, יחד עם טיי בארל.
ליליאן אליזבת "לילי" טאקר-פריצ'ט (עונות 1–2 מגולמת על ידי ג'יידן ואלה הילר, בעונה השלישית הוחלפה על ידי אוברי אנדרסון-אמונס), היא בתם התינוקת המאומצת של קמרון ומיטשל.
היא נולדה בווייטנאם, והזוג הציג אותה למשפחה בפרק הראשון של הסדרה.
אלה קיבלו אותה בזרועות פתוחות, למרות חששו המוקדם של מיטשל.
לילי מצטרפת לפעילויות המשפחה, אך רוב הזמן היא נמצאת בבית עם קמרון בזמן שמיטשל בעבודה.
קמרון נוהג להשתעשע עמה ולהלביש אותה בתחפושת של מפורסמים כגון דיאנה רוס, מדונה וסטיבי וונדר לצורך צילומים.
קמרון ומיטשל מחנכים אותה ב"שיטת פרבר" להרגעת תינוקות – שיטה בה מניחים לתינוק לבכות במשך זמן מוקצב לפני השינה בטרם ניגשים להרגיע אותו, שיטה שגורמת ייסורים לקמרון.
כשלילי גדולה יותר היא מאופיינת בעיקר בתבונה רבה לגילה ובשימוש בציניות בעיקר כלפי הוריה.
במהלך העונות מתגלה שלילי נקראה על שמה של חזירת המחמד של קאם, דבר הגורם למיטשל מבוכה.
רקספורד טאקר-פריצ'ט הוא בנם של קאם ומיטשל ואחיה הקטן של לילי.
נקרא על שם הרחוב של הבית אליו עברה המשפחה זמן קצר לפני לידתו.
לארי הוא חתול המחמד של המשפחה.
הם אימצו אותו בפרק הראשון של העונה הרביעית לאחר שקמרון ומיטשל לא הצליחו לאמץ ילד שני.
דידי פריצ'ט (שלי לונג) הייתה אמם של קלייר ומיטשל ואשתו הראשונה של ג'יי.
בתחילה היא קיבלה את היציאה מהארון של מיטשל יותר טוב מאביו.
היא אף השתמשה במערכת היחסים הטובה שלה עם מיטשל כדי לגרום לו לעשות דברים שהוא לא רוצה לעשות.
ג'יי רצה להתגרש ממנה לאחר ריב גדול כשקלייר ומיטשל היו ילדים, אך החליט לבסוף לחכות עם הגירושים לאחר שיגדלו.
דידי המשיכה למרר את החיים של ג'יי, ואף ניסתה להרוס את החתונה שלו עם גלוריה.
היחסים שלה עם גלוריה משתפרים כשדידי מגלה שגלוריה בהיריון.
בעונה העשירית דידי הלכה לעולמה בשלווה תוך כדי שינה בזמן טיול עם קבוצת נשים.
דוני פריצ'ט (ג'ונתן בנקס) הוא אחיו של ג'יי.
הוא הופיע לראשונה בעונה השנייה, כאשר הוא מבקר את ג'יי והם ישר מתחילים להתכתש, בהמשך הפרק ג'יי מגלה שדוני סובל מסרטן.
הוא אף משתתף במחזמר של לוק ומני, שם הוא וג'יי חולקים רגע רגשי יחד.
חאבייר דלגאדו (בנג'מין בראט) הוא אביו הביולוגי של מני ובעלה הראשון של גלוריה.
מני מעריץ אותו אבל חאבייר כל הזמן מאכזב אותו.
בהמשך הוא וג'יי מתקרבים, אך גם אותו הוא מאכזב בסופו של דבר.
פילאר רמירז (אליזבת פנייה) היא אמה של גלוריה.
הופיעה לראשונה בעונה הרביעית, לאחר לידת ג'ו.
מתעקשת לקרוא לילד על שם בעלה ואביה – פולחנסיו אומברטו.